|  |  |
| --- | --- |
| IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU | |
| Naziv akta | Nacrt Prijedloga Odluke o raspolaganju nekretninama u vlasništvu Općine Kršan na području Proizvodno poslovne zone Kršan – Istok sa Centrom Agropoduzetništva |
| Nositelj izrade akta | OPĆINA KRŠAN |
| Vrijeme trajanja savjetovanja | od 15. studenog 2024. godine do 30. studenog 2024. godine |
| Cilj savjetovanja | Prikupljanje mišljenja i primjedaba zainteresirane javnosti na  Nacrt Prijedloga Odluke o raspolaganju nekretninama u vlasništvu Općine Kršan  na području Proizvodno poslovne zone Kršan – Istok sa Centrom Agropoduzetništva |
| Način objave poziva za savjetovanje | Službene Internetske stranice Općine Kršan |

Pristigle primjedbe/prijedlozi:

|  |  |  |  |
| --- | --- | --- | --- |
| Red. broj | Naziv predstavnika zainteresirane javnosti koji su dali primjedbe | Tekst primjedbe | Razlozi prihvaćanja/neprihvaćanja primjedbe |
| 1. | IVAN VOZILA  VALDI RUNKO | Članak 11. - Prijedlog da se izbriše dio rečenice „ovisno o djelatnostima koje planira obavljati na području navedene poduzetničke zone" s obzirom da je podnesen prijedlog na Program poticajnih mjera koji predlaže dodatne poticaje za zemljište sa nepovoljnom konfiguracijom terena.  Članak 12. Poticajne mjere moraju biti utvrđene prije sklapanja ugovora o kupoprodaji zemljišta a nakon donošenja Odluke o odabiru. Prijedlog poticajnih mjera i potpora mora utvrditi zasebno Povjerenstvo u suradnji sa Jedinstvenim upravnim odjelom Općine Kršan.  Članak 16. Kupoprodajni ugovor mora sadržavati već utvrđene poticajne mjere prije no što ga zainteresirani poduzetnik ovjeri svojim potpisom.  Prijedlog da se izbriše dio rečenice, ovisno o djelatnostima koje planira obavijati na području navedene poduzetničke zone" s obzirom da je podnesen prijedlog na Program poticajnih mjera koji predlaže dodatne poticaje za zemljište sa nepovoljnom konfiguracijom terena. | *PRIJEDLOZI SE NE PRIHVAĆAJU*  *Članak 11. – ne prihvaća se!*  Obavljanje djelatnosti na području poduzetničke zone nije u nikakvom odnosu s konfiguracijom zemljišta obzirom da je namjena nekretnina, a posljedično i obavljanje djelatnosti sukladno namjeni definirana Prostornim planom uređenja Općine Kršan i UPU Radna zona Kršan, Općina Kršan. Ostvarivanje prava na poticajne mjere omogućuje se i ostvaruje sukladno Programu poticajnih mjera „Proizvodno poslovne zone Kršan – Istok sa Centrom Agropoduzetništva“.  Ostvarivanje prava na poticajne mjere nije predmet reguliranja Odluke o raspolaganju nekretninama u vlasništvu Općine Kršan  na području Proizvodno poslovne zone Kršan – Istok sa Centrom Agropoduzetništva.  *Članak 12. – ne prihvaća se!*  Ostvarivanje prava na poticajne mjere nije predmet reguliranja Odluke o raspolaganju nekretninama u vlasništvu Općine Kršan  ***na području Proizvodno poslovne zone Kršan – Istok sa Centrom Agropoduzetništva****.*  *Postupak ostvarivanja poticajnih mjera je definiran Programom poticajnih mjera „Proizvodno poslovne zone Kršan – Istok sa Centrom Agropoduzetništva“, a pravo na poticajnu mjeru ostvaruje vlasnik zemljišta. Sukladno Zakonu o vlasništvu i drugim stvarnim pravima kupac stječe pravo vlasništva na temelju valjanoga pravnoga posla (u konkretnom slučaju ugovora o kupoprodaji koji mora biti zaključen) kojemu je cilj stjecanje vlasništva na nekretnini na način da prelazi vlasništvo s dotadašnjega vlasnika na stjecatelja ovdje kupca.*  *Poticajne mjere i potpore ne utvrđuje zasebno Povjerenstvo obzirom su poticajne mjere utvrđene Programom, već povjerenstvo razmatra osnovanost podnijetog zahtjeva za ostvarivanje poticajne mjere.*  *Članak 16. – ne prihvaća se!*  Ostvarivanje prava na poticajne mjere nije predmet reguliranja Odluke o raspolaganju nekretninama u vlasništvu Općine Kršan  ***na području Proizvodno poslovne zone Kršan – Istok sa Centrom Agropoduzetništva.***  *Pravo na ostvarivanje poticajnih mjera, kao i postupak ostvarivanja poticajnih mjera regulirano je Programom poticajnih mjera „Proizvodno poslovne zone Kršan – Istok sa Centrom Agropoduzetništva“. Predmetnim nacrtom programa predviđeno je 4 modula odnosno vrsta poticajnih mjera, koje vlasnik može ostvarivati u pojedinim fazama a nijednu ne može ostvarivati prije nego što postane vlasnik nekretnine.* |

Napomena: U vremenu trajanja savjetovanja pristigao jedan obrazac s naprijed navedenim primjedbama na Nacrt Prijedloga Odluke o raspolaganju nekretninama u vlasništvu Općine Kršan na području Proizvodno poslovne zone Kršan – Istok sa Centrom Agropoduzetništva.

Na temelju članka 11. stavka 4. Zakona o pravu na pristup informacijama („Narodne novine“ broj 25/13, 85/15, 69/22)

određeno je: „(4) Po isteku roka za dostavu mišljenja i prijedloga tijelo javne vlasti dužno je izraditi i objaviti na središnjem državnom internetskom portalu za savjetovanje s javnošću odnosno internetskoj stranici izvješće o savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće o savjetovanju s javnošću nositelj izrade nacrta obvezno dostavlja tijelu koje usvaja ili donosi propis, opći akt ili dokument.“

Slijedom navedenog, ovo se Izvješće o provedenom savjetovanju s javnošću po Nacrtu Prijedloga Odluke o raspolaganju nekretninama u vlasništvu Općine Kršan na području Proizvodno poslovne zone Kršan – Istok sa Centrom Agropoduzetništva, objavljuje na web stranici Općine Kršan, te će se Prijedlog Odluke uputiti Općinskom vijeću Općine Kršan na usvajanje.

Općina Kršan

KLASA: 302-01/23-01/2

URBROJ: 2163-22-24-20

Kršan, 12. prosinca 2024.